
OBČINA BREŽICE

Cesta prvih borcev 18

8250 Brežice

RAZPISNA DOKUMENTACIJA ZA JAVNO NAROČILO

»OBNOVA ŽELEZNEGA MOSTU ČEZ KRKO V BREŽICAH, PRI KATERI SE UPOŠTEVAJO OKOLJSKI VIDIKI«

VSEBINA RAZPISNE DOKUMENTACIJE

[1. POVABILO K ODDAJI PRIJAVE 3](#_Toc32954732)

[2. NAVODILA PRIJAVITELJEM ZA IZDELAVO PRIJAVE 3](#_Toc32954733)

[2.1. INFORMACIJE O NAROČNIKU 3](#_Toc32954734)

[2.2. SPLOŠNE INFORMACIJE O JAVNEM NAROČILU 3](#_Toc32954735)

[2.3. PRAVNA PODLAGA ZA IZVEDBO JAVNEGA NAROČILA 3](#_Toc32954736)

[2.4. VPRAŠANJA 4](#_Toc32954737)

[2.5. PRIJAVA 4](#_Toc32954738)

[2.5.1. VSEBINA IN OBLIKA PRIJAVE 4](#_Toc32954739)

[2.5.2. ODDAJA, SPREMEMBA, UMIK TER JAVNO ODPIRANJE PRIJAV 5](#_Toc32954740)

[2.6. SKUPNA PRIJAVA IN NASTOPANJE S PODIZVAJALCI 5](#_Toc32954741)

[2.7. RAZLOGI ZA IZKLJUČITEV IN POGOJI 6](#_Toc32954742)

[2.8. MERILA 8](#_Toc32954743)

[2.9. ZAVAROVANJA 9](#_Toc32954744)

[2.9.1. ZAVAROVANJE ODGOVORNOSTI 9](#_Toc32954745)

[2.9.2. ZAVAROVANJE ZA DOBRO IZVEDBO POGODBENIH OBVEZNOSTI 9](#_Toc32954746)

[2.9.3. ZAVAROVANJE ZA ODPRAVO NAPAK V GARANCIJSKEM ROKU 9](#_Toc32954747)

[2.10. OPIS POTREB IN ZAHTEVANIH ZNAČILNOSTI GRADNJE 9](#_Toc32954748)

[2.11. TEMELJNE OKOLJSKE ZAHTEVE 10](#_Toc32954749)

[2.12. POSTOPEK IZBIRE IZVAJALCA 10](#_Toc32954750)

[3. OBRAZCI ZA SESTAVO PRIJAVE 12](#_Toc32954751)

[3.1. PRIJAVA 12](#_Toc32954752)

[3.2. PODATKI O PRIJAVITELJU/PARTNERJU 13](#_Toc32954753)

[3.3. PODATKI O PODIZVAJALCIH S PRIPADAJOČIM SOGLASJEM 14](#_Toc32954754)

[3.4. POOBLASTILO ZA PRIDOBITEV POTRDIL IZ URADNIH EVIDENC 15](#_Toc32954755)

[3.5. PODATKI O KADROVSKIH ZMOGLJIVOSTIH 16](#_Toc32954756)

[3.6. PODATKI O REFERENČNEM DELU 17](#_Toc32954757)

[3.7. REFERENČNO POTRDILO 18](#_Toc32954758)

[3.8. VZOREC POGODBE 19](#_Toc32954759)

# POVABILO K ODDAJI PRIJAVE

Občina Brežice, Cesta prvih borcev 18, 8250 Brežice, objavlja povabilo k oddaji prijave za javno naročilo za rekonstrukcijo objekta most čez Krko v Brežicah in sanacijo objekta inundacija med Savo in Krko v Brežicah, pri katerih se upoštevajo okoljski vidiki.

Prijavitelje vljudno vabimo k oddaji prijave, ki mora biti v celoti pripravljena v skladu s predmetno razpisno dokumentacijo, ki je brezplačno dostopna na portalu javnih naročil in spletni strani naročnika.

# NAVODILA PRIJAVITELJEM ZA IZDELAVO PRIJAVE

## INFORMACIJE O NAROČNIKU

**Naziv:** Občina Brežice

**Naslov:** Cesta prvih borcev 18, 8250 Brežice

**Internetni naslov:** <https://www.brezice.si/>

**Zakoniti zastopnik:** Ivan Molan, župan

**Kontaktna oseba**: Vilma Zupančič

**Elektronski kontakt:** vilma.zupancic@brezice.si

**Telefonski kontakt**: +386 76205562

## SPLOŠNE INFORMACIJE O JAVNEM NAROČILU

**Ime javnega naročila:** »Obnova železnega mostu čez Krko v Brežicah, pri kateri se upoštevajo okoljski vidiki«

**Številka javnega naročila:** 4304-2/2020

**Vrsta postopka javnega naročila:** Javno naročilo bo po konkurenčnem postopku s pogajanji skladno s c) točko prvega odstavka 44. člena ZJN-3. Predmet javnega naročila je namreč gradnja, katere ocenjena vrednost je nižja od mejnih vrednosti iz drugega odstavka 22. člena ZJN-3.

**Vrsta javnega naročila:** Pri predmetnem javnem naročilu gre za javno naročilo gradenj.

**Kratek opis predmeta javnega naročila:** Predmet javnega naročila so projektiranje, gradbena, obrtniško zaključna in instalacijska dela, dobava in montaža opreme ter izvedba zunanje ureditve za rekonstrukcijo objekta most čez Krko v Brežicah in sanacijo objekta inundacija med Savo in Krko v Brežicah, pri katerih se upoštevajo okoljski vidiki.

**Razdelitev na sklope:** Javno naročilo ni razdeljeno na sklope.

**Variante:** Variantne ponudbe niso dopustne.

## PRAVNA PODLAGA ZA IZVEDBO JAVNEGA NAROČILA

Javno naročilo se izvaja na podlagi sledečih pravnih podlag:

* Zakona o javnem naročanju (Uradni list RS, št. 91/15 in 14/18; v nadaljevanju: ZJN-3),
* Zakon o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I, 60/17 in 72/19; v nadaljevanju: ZPVPJN),
* Uredbe o zelenem javnem naročanju (Uradni list RS, št. 51/17 in 64/19),
* Uredbe o finančnih zavarovanjih pri javnem naročanju (Uradni list RS, št. 27/16),
* Gradbenega zakona (Uradni list RS, št. 61/17 in 72/17 – popr.),
* Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631),
* Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617 in 13/18),
* Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo),

ter na podlagi ostale veljavne zakonodaje na področju predmeta javnega naročila. Navedeno zakonodajo mora upoštevati prijavitelj pri pripravi prijave in tudi izvajalec pri kasnejšem izvajanju del.

## VPRAŠANJA

Komunikacija s prijavitelji o vprašanjih v zvezi z vsebino naročila in v zvezi s pripravo prijave poteka izključno preko portala javnih naročil.

Prijavitelji lahko zastavijo vprašanja v zvezi z razpisno dokumentacijo in ostalimi elementi javnega naročila na portal javnih naročil Uradnega lista RS (www.enarocanje.si).

Skrajni rok za postavitev vprašanj v zvezi z javnim naročilom je do 23.03.2020 do 10:00 ure. Naročnik bo podal pojasnila, navezujoča se na zastavljena vprašanja, v zakonskem roku.

## PRIJAVA

### VSEBINA IN OBLIKA PRIJAVE

Dokumentacijo prijave sestavljajo spodaj našteti dokumenti, ki morajo po vsebini in obliki ustrezati obrazcem in drugim navodilom iz razpisne dokumentacije.

1. PRIJAVA (3.1)
2. PODATKI O PRIJAVITELJU/PARTNERJU (3.2)
3. PARTNERSKA(E) POGODBA(E) - v primeru relevantnosti, pripravi prijavitelj sam
4. PODATKI O PODIZVAJALCIH S PRIPADAJOČIM SOGLASJEM (3.3)
5. POOBLASTILO ZA PRIDOBITEV POTRDIL IZ URADNIH EVIDENC (3.4)
6. ENOTNI EVROPSKI DOKUMENT V ZVEZI Z ODDAJO JAVNEGA NAROČILA – ESPD
7. S.BON-1/P oziroma S.BON-1/SP ali izkaz poslovnega izida ali izvlečki iz bilance stanja ali drugo enakovredno dokazilo
8. PODATKI O KADROVSKIH ZMOGLJIVOSTIH (3.5)
9. PODATKI O REFERENČNEM DELU (3.6)
10. REFERENČNA POTRDILA (3.7)
11. VZOREC POGODBE (3.8)

Prijavitelj, ki v sistemu e-JN oddaja prijavo, naloži svoj ESPD v razdelek »ESPD – prijavitelj«, ESPD ostalih sodelujočih pa naloži v razdelek »ESPD – ostali sodelujoči«. Prijavitelj, ki v sistemu e-JN oddaja prijavo, lahko naloži podpisan ESPD v pdf. obliki ali pa ga le naloži v xml. obliki in bo podpisan hkrati s podpisom prijave. Tudi če prijavitelj naloži podpisan ESPD v pdf. obliki, bo ta hkrati s podpisom prijave podpisan še enkrat.

Za ostale sodelujoče prijavitelj v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan xml.

Prijavitelj v informacijskem sistemu e-JN v razdelek »Predračun« naloži izpolnjen obrazec »Prijava (3.1)« v .pdf datoteki, ki bo dostopen na javnem odpiranju prijav.

Vsi ostali dokumenti se predložijo v .pdf datoteki in se naložijo v razdelek »Drugi dokumenti«.

Dokumenti morajo biti izpolnjeni, kot to zahtevajo navodila obrazca ali kot to izhaja iz njihovega besedila.

Prijava mora biti na zahtevanih mestih podpisana s strani zakonitega zastopnika prijavitelja ali osebe, ki ima pisno pooblastilo s strani zakonitega zastopnika za podpis prijave.

Zaželeno je, da so zahtevani dokumenti urejeni po zgoraj navedenem vrstnem redu.

Prijava in ostali dokumenti, vezani na predmetno javno naročilo, morajo biti v slovenskem jeziku. V primeru, če prijavitelj predloži dokumente oziroma dokazila v tujem jeziku, se zahteva obvezna predložitev sodno overjenega prevoda v slovenski jezik. Tehnična dokumentacija je lahko predložena v angleškem ali nemškem jeziku, pri čemer ima naročnik pridržano pravico, da prijavitelja pozove k predložitvi sodno overjenega prevoda v slovenski jezik.

Predložena prijava mora biti veljavna najmanj 120 dni od roka za oddajo prijav.

Denarne vrednosti v prijavi in kasnejši ponudbi morajo biti podane v Evrih (EUR).

Stroške v zvezi s pripravo prijave v celoti nosi prijavitelj.

### ODDAJA, SPREMEMBA, UMIK TER JAVNO ODPIRANJE PRIJAV

Prijavitelji morajo prijave predložiti v informacijski sistem e-JN na spletnem naslovu https://ejn.gov.si/eJN2, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje prijav e-JN: PRIJAVITELJI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu https://ejn.gov.si/eJN2.

Prijavitelj se mora pred oddajo prijave registrirati na spletnem naslovu https://ejn.gov.si/eJN2, v skladu z Navodili za uporabo e-JN. Če je prijavitelj že registriran v informacijski sistem e-JN, se v aplikacijo prijavi na istem naslovu.

Za oddajo prijav je zahtevano eno od s strani kvalificiranega overitelja izdano digitalno potrdilo: SIGEN-CA (www.sigen-ca.si), POŠTA®CA (postarca.posta.si), HALCOM-CA (www.halcom.si), AC NLB (www.nlb.si).

Prijava se šteje za pravočasno oddano, če jo naročnik prejme preko sistema e-JN https://ejn.gov.si/eJN2 najkasneje **do 31.03.2020 do 10:00 ure**. Za oddano prijavo se šteje prijava, ki je v informacijskem sistemu e-JN označena s statusom »ODDANO«.

Prijavitelj lahko do roka za oddajo prijav svojo prijavo umakne ali spremeni. Če prijavitelj v informacijskem sistemu e-JN svojo prijavo umakne, se šteje, da prijava ni bila oddana in je naročnik v sistemu e-JN tudi ne bo videl. Če prijavitelj svojo prijavo v informacijskem sistemu e-JN spremeni, je naročniku v tem sistemu odprta zadnja oddana prijava.

Po preteku roka za predložitev prijav prijave ne bo več mogoče oddati.

Odpiranje prijav bo potekalo avtomatično v informacijskem sistemu e-JN dne 31.03.2020 in se bo začelo ob 10:05 uri na spletnem naslovu https://ejn.gov.si/eJN2.

## SKUPNA PRIJAVA IN NASTOPANJE S PODIZVAJALCI

Prijavo lahko predloži skupina prijaviteljev v obliki partnerske prijave. Prijavitelj lahko v okviru prijave nominira poljubno število podizvajalcev.

V primeru skupne prijave, mora taka prijava vsebovati ustrezne navedbe v obrazcu PRIJAVA in sklenjene partnerske pogodbe, ki bodo stopile v veljavo v primeru izbire zadevnega prijavitelja za izvajalca.

Iz partnerske pogodbe mora biti nedvoumno razvidno naslednje:

* imenovanje nosilca posla pri izvedbi javnega naročila;
* pooblastilo nosilcu posla in odgovorni osebi za podpis prijave, ponudb ter podpis pogodbe;
* obseg izvedbe del, ki jih bo opravil posamezni partner in njegove odgovornosti;
* izjava, da so vsi prijavitelji v skupni prijavi seznanjeni z navodili prijaviteljem in razpisnimi pogoji ter merili za dodelitev javnega naročila in da z njimi v celoti soglašajo;
* določbe, ki opredeljujejo način plačila preko vodilnega partnerja;
* izjava, da so vsi prijavitelji seznanjeni s plačilnimi pogoji iz razpisne dokumentacije;
* navedba, da vsi partnerji odgovarjajo naročniku neomejeno in solidarno.

Če prijavitelj oziroma z njim povezane družbe (skladno z zakonsko definicijo vsakokrat veljavnega Zakona o gospodarskih družbah) predloži(jo) več prijav, bodo vse prijave takšnega prijavitelja oziroma povezanih družb izločene iz postopka oddaje javnega naročila. Prav tako bodo iz postopka oddaje javnega naročila izločene vse prijave, pri katerih isti prijavitelj oziroma povezane družbe nastopajo enkrat kot samostojni prijavitelj, drugič pa kot eden od prijaviteljev v skupnem nastopu.

Če prijavitelj oziroma z njim povezane družbe odda(jo) samostojno prijavo ali če prijavitelj oziroma z njim povezane družbe nastopa(jo) v skupni prijavi, takšen prijavitelj oziroma z njim povezane družbe ne sme(jo) nastopati v drugih prijavah kot podizvajalec, ne glede na to, kakšno vrednost del bi takšen prijavitelj opravil kot podizvajalec v drugi prijavi. V takem primeru bodo iz postopka oddaje javnega naročila izločene vse prijave, pri katerih nastopa isti gospodarski subjekt.

V primeru prijave s podizvajalci, mora taka prijava vsebovati ustrezne navedbe v obrazcu PRIJAVA in obrazce PODATKI O PODIZVAJALCIH S PRIPADAJOČIM SOGLASJEM, hkrati pa mora prijavitelj dosledno upoštevati vse obveze iz 94. člena ZJN-3 glede na okoliščino ali podizvajalec zahteva neposredno plačilo.

## RAZLOGI ZA IZKLJUČITEV IN POGOJI

Prijavitelj, partner oziroma vsak nominirani podizvajalec mora izpolnjevati pogoje glede svojega statusa. Izpolnjevanje ostalih pogojev se, če ni pri posameznemu pogoju določeno drugače, ugotavlja kumulativno, za prijavitelja, partnerja oziroma podizvajalce skupaj.

V primeru uporabe zmogljivosti drugih subjektov veljajo določbe 81. člena ZJN-3, pri čemer:

* glede pogojev v zvezi s strokovno usposobljenostjo izvajalca storitev in vodstvenih delavcev podjetja ter pogojev v zvezi z ustreznimi poklicnimi izkušnjami lahko gospodarski subjekt uporabi zmogljivosti drugih subjektov le, če bodo slednji izvajali storitve, za katere se zahtevajo te zmogljivosti, kar pomeni pomeni, da morajo biti takšni subjekti, t.j. pravne ali fizične osebe v okviru prijave nominirani kot partnerji ali podizvajalci;
* so v primeru uporabi zmogljivosti drugih subjektov glede pogojev v zvezi z ekonomskim in finančnim položajem, gospodarski subjekt in navedeni subjekti skupaj odgovorni za izvedbo javnega naročila.

|  |  |  |
| --- | --- | --- |
| **RAZLOG ZA IZKLJUČITEV/POGOJ** | **DOKAZILO** | **DODATNE DOLOČBE** |
| Prijavitelj in vsaka oseba, ki je članica upravnega, vodstvenega ali nadzornega organa tega prijavitelja ali ki ima pooblastila za njegovo zastopanje ali odločanje ali nadzor v njem, ni bil/a pravnomočno obsojen/a zaradi kaznivih dejanj, določenih v prvem odstavku 75. člena ZJN-3. Za izpolnjevanje pogoja se upošteva datum oddaje prijave. | ESPD | V primeru partnerskih prijav mora pogoj izpolnjevati vsak izmed partnerjev.V primeru, če prijavitelj nastopa s podizvajalcem/ci, mora pogoj izpolnjevati tudi vsak podizvajalec, ki sodeluje pri izvedbi javnega naročila. V kolikor podizvajalec navedenega pogoja ne izpolnjuje, takšen podizvajalec ne sme sodelovati pri izvedbi javnega naročila. |
| Prijavitelj na dan, ko je bila oddana prijava, nima neplačanih zapadlih obveznosti v vrednosti 50 EUR ali več v zvezi z dajatvami in drugimi denarnimi nedavčnimi obveznostmi v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje prijave. | ESPD | V primeru partnerskih prijav mora pogoj izpolnjevati vsak izmed partnerjev.V primeru, če prijavitelj nastopa s podizvajalcem/ci, mora pogoj izpolnjevati tudi vsak podizvajalec, ki sodeluje pri izvedbi javnega naročila. V kolikor podizvajalec navedenega pogoja ne izpolnjuje, takšen podizvajalec ne sme sodelovati pri izvedbi javnega naročila. |
| Prijavitelj na dan, ko poteče rok za oddajo prijav, ni bil izločen iz postopkov oddaje javnih naročil zaradi uvrstitve v evidenco prijaviteljev z negativnimi referencami. | ESPD | V primeru, če prijavitelj nastopa s podizvajalcem/ci, mora pogoj izpolnjevati tudi vsak podizvajalec, ki sodeluje pri izvedbi javnega naročila. V kolikor podizvajalec navedenega pogoja ne izpolnjuje, takšen podizvajalec ne sme sodelovati pri izvedbi javnega naročila. |
| Pri prijavitelju v zadnjih treh letih pred potekom roka za oddajo prijav pristojni organ Republike Slovenije ali druge države članice ali tretje države nista bili ugotovljeni dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. | ESPD | V primeru, če prijavitelj nastopa s podizvajalcem/ci, mora pogoj izpolnjevati tudi vsak podizvajalec, ki sodeluje pri izvedbi javnega naročila. V kolikor podizvajalec navedenega pogoja ne izpolnjuje, takšen podizvajalec ne sme sodelovati pri izvedbi javnega naročila. |
| Prijavitelj na dan oddaje prijave:* ni v postopku prisilne poravnave ali zanj ni podan predlog za začetek postopka prisilne poravnave in sodišče o tem predlogu še ni odločilo;
* ni v stečajnem postopku ali zanj ni podan predlog za začetek stečajnega postopka in sodišče o tem predlogu še ni odločilo;
* ni v postopku prisilnega prenehanja in zanj ni podan predlog za začetek postopka prisilnega prenehanja in sodišče o tem predlogu še ni odločilo in z njegovimi posli iz drugih razlogov ne upravlja sodišče in ni opustil poslovne dejavnosti in ni v katerem koli podobnem položaju.
 | ESPD | V primeru partnerskih prijav mora pogoj izpolnjevati vsak izmed partnerjev. |
| Prijavitelju se pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije. | ESPD | V primeru partnerskih prijav mora pogoj izpolnjevati vsak izmed partnerjev. |
| Prijavitelj je registriran za opravljanje dejavnosti, ki je predmet javnega naročila. Za izpolnjevanje pogoja se upošteva datum oddaje prijave. | ESPD | V primeru partnerskih prijav partnerji pogoj izpolnijo kumulativno. |
| Prijavitelj je imel v zadnjih treh poslovnih letih 2017, 2018 in 2019 (če posluje manj kot 3 leta, v obdobju, odkar posluje) povprečni letni prihodek najmanj 3.000.000,00 EUR.  | ESPD in S.BON-1/P oziroma S.BON-1/SP ali izkaz poslovnega izida ali izvlečki iz bilance stanja ali drugo enakovredno dokazilo.  | V primeru partnerskih ponudb partnerji pogoj izpolnijo kumulativno, pri čemer mora vsak od partnerjev imeti v predpisanem obdobju povprečni letni prihodek najmanj v višini 500.000,00 EUR. |
| Prijavitelj je v zadnjih petih letih pred objavo javnega naročila na portalu javnih naročil je uspešno izvedel najmanj:1. eno (1) referenčno delo, ki zajema projektiranje za sanacijo ali novogradnjo jeklenega paličnega mostu razpona najmanj 30 m IN
2. eno (1) referenčno delo, ki zajema projektiranje za sanacijo ali novogradnjo kamnitega ali betonskega mostu/indundacije IN
3. eno (1) referenčno delo, ki zajema sanacijo ali novogradnjo jeklenega paličnega mostu razpona najmanj 60 m IN
4. eno (1) referenčno delo, ki zajema sanacijo ali novogradnjo betonskega premostitvenega objekta razpona vsaj 20 m in dolžine vsaj 100 m.
 | Obrazec PODATKI O REFERENČNEM DELU, ustrezna REFERENČNA POTRDILA, dokazila o sofinanciranju s strani EKO SKLADA ter uporabna dovoljenja.[[1]](#footnote-1)Naročnik ima pravico preveriti podatke pri potrjevalcih predloženih referenčnih potrdil, ki so osnova za presojanje ustreznosti reference, ali od prijavitelja zahtevati predložitev dodatnih dokazil (npr. projektna dokumentacija, pogodba, itd.). | V primeru partnerskih prijav ali prijav s podizvajalci, subjekti pogoj izpolnijo kumulativno. V primeru, če se prijavitelj za izpolnjevanje pogoja sklicuje na partnerje, podizvajalce ali druge gospodarske subjekte, morajo biti navedeni subjekti v okviru konkretnega posla nominirani za opravljanje navedenih del najmanj v višini 50% vrednosti del za katere so podali reference.  |
| Prijavitelj zagotavlja VODJO GRADNJE, ki izpolnjuje naslednje zahteve:* ima strokovno izobrazbo s področja gradbeništva,
* izpolnjuje pogoje po veljavnem gradbenem zakonu za vodjo gradenj za zahtevne objekte,
* vpisan je v imenik pooblaščenih inženirjev pristojne poklicne zbornice v Republiki Sloveniji (IZS) oziroma za ta vpis izpolnjuje predpisane pogoje,
* ima znanje slovenskega jezika (oziroma mu je zagotovljen ustrezen prevajalec),
* v zadnjih petih letih pred objavo tega naročila na portalu javnih naročil je prevzel vlogo odgovornega vodje posameznih del pri izvedbi vsaj enega (1) referenčna dela, ki zajema sanacijo ali novogradnjo premostitvenega objekta v vrednosti najmanj 100.000 EUR brez DDV IN
* v zadnjih petih letih pred objavo tega naročila na portalu javnih naročil je prevzel vlogo odgovornega vodje posameznih del pri izvedbi vsaj enega (1) referenčna dela, v vrednosti najmanj 500.000 EUR brez DDV, ki zajema novogradnjo ali rekonstrukcijo državne ali lokalne ceste.
 | Obrazec PODATKI O KADROVSKIH ZMOGLJIVOSTIH, PODATKI O REFERENČNEM DELU in ustrezna REFERENČNA POTRDILA.[[2]](#footnote-2)Naročnik ima pravico preveriti podatke pri potrjevalcih predloženih referenčnih potrdil, ki so osnova za presojanje ustreznosti reference, ali od prijavitelja zahtevati predložitev dodatnih dokazil (npr. projektna dokumentacija, pogodba, itd.).Za odgovornega vodjo del, ki ob oddaji ponudbe še ni vpisan v imenik pooblaščenih inženirjev IZS, mora prijavitelj podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu. | V primeru partnerskih prijav ali prijav s podizvajalci, subjekti pogoj izpolnijo kumulativno. V primeru, če se prijavitelj za izpolnjevanje pogoja sklicuje na partnerje, podizvajalce ali druge gospodarske subjekte, morajo biti navedeni subjekti v okviru konkretnega posla nominirani za opravljanje navedenih del najmanj v višini 50% vrednosti del za katere so podali reference.  |

## MERILA

Merili za izbor najugodnejše ponudbe sta:

* **Cena** 🡪 Relevantna je skupna cena, ki bo podana v končni ponudbi. Upošteva se cena na dve decimalni mesti natančno. Pri merilu »cena« prejme ponudnik, ki bo ponudil najnižjo ceno, 95 točk, ostale ponudbe pa dobijo točke po formuli: število točk = (Najnižja ponujena cena/ponujena cena) x 95.
* **Gradbeni proizvodi, ki temeljijo na obnovljivih ali recikliranih surovinah** 🡪 Relevantna je navedba iz v končni ponudbi predložene izjave ponudnika, da bo v projektni dokumentaciji zagotovil, da se izpolnijo zahteve. Ponudba za projektiranje projekta za pridobitev gradbenega dovoljenja ali projekta za izvedbo, ki bo zagotovila, da se uporabijo gradbeni proizvodi, ki temeljijo na recikliranih surovinah, prejme **5** **točk**.

## ZAVAROVANJA

### ZAVAROVANJE ODGOVORNOSTI

Izbrani izvajalec je dolžan imeti ob sklenitvi pogodbe sklenjeno veljavno zavarovanje odgovornosti za škodo, ki bi utegnila nastati investitorjem in tretjim osebam v zvezi z opravljanjem njihove dejavnosti. Višina letne zavarovalne vsote, ki se jo določi v zavarovalni pogodbi, mora biti najmanj v višini 500.000,00 EUR. Izbrani izvajalec je dolžan ob sklenitvi pogodbe naročniku predložiti kopijo veljavne zavarovalne police, iz katere mora biti razvidno kritje odškodninskih zahtevkov do zaključka leta 2020 z možnostjo podaljšanja. Če se med trajanjem izvedbe pogodbe spremenijo roki za izvedbo posla, vrsta storitve, kvaliteta ali količina, se morajo temu ustrezno spremeniti tudi pogoji zavarovanja oziroma podaljšati veljavnost zavarovalne police.

### ZAVAROVANJE ZA DOBRO IZVEDBO POGODBENIH OBVEZNOSTI

Izbrani izvajalec bo moral najkasneje v 10 dneh od sklenitve pogodbe naročniku izročiti zavarovanje za dobro izvedbo pogodbenih obveznosti v višini 10% pogodbene cene (z DDV), v obliki bančne garancije, skladno z vzorcem obrazca garancije po EPGP-758 (dostopen na http://www.djn.mf.gov.si) in skladno z določili vzorca pogodbe.

### ZAVAROVANJE ZA ODPRAVO NAPAK V GARANCIJSKEM ROKU

Izvajalec bo moral v roku 15 dni od končnega prevzema del predložiti ustrezno zavarovanje za odpravo napak v garancijskem roku v višini 5 % vrednosti pogodbene cene (z DDV), v obliki bančne garancije (oziroma primerljivega finančnega zavarovanja pri zavarovalnici), skladno z vzorcem obrazca garancije po EPGP-758 (dostopen na http://www.djn.mf.gov.si).

## OPIS POTREB IN ZAHTEVANIH ZNAČILNOSTI GRADNJE

Investitor Občina Brežice namerava v obdobju 2019-2021 izvesti sanacijo oz. rekonstrukcijo dveh pomembnih objektov na lokalni cesti, ki povezuje mestno središče Brežic s cesto Čatež – Krška vas in sicer v nadaljevanju jeklenega mostu čez Savo, katerega celovita sanacija poteka v letu 2019, in sicer:

* Sanacijo jeklenega mostu čez Krko dolžine cca 65,0 m,
* Sanacijo armiranobetonskega objekta inundacije med mostovoma preko Save in Krke, dolžine cca 310,0 m.

V splošnem sta oba objekta in sicer Most čez Krko v Brežicah in Inundacija v Brežicah dotrajana, deloma poškodovana, s konstrukcijskimi elementi, ki zaradi vplivov časa, vremenskih sprememb in prisotnih procesov korozije armature in konstrukcijskega jekla, tankega zaščitnega sloja betona in drugih dejavnikov pospešeno propadajo, kar se kaže kot slabenje nosilnih prerezov jeklenih konstrukcij, odpoved spojnih zvez pri jeklenih konstrukcijah, luščenje betona na površini betonskih konstrukcij, pojav razpok in drugo.

Zaradi navedenega sta oba objekta potrebna takojšnje sanacije, ki mora zagotoviti obnovo vseh ključnih nosilnih elementov obeh konstrukcij in vsaj vzpostavitev prvotnega stanja, oziroma polne mehanske odpornosti in stabilnosti z nivojem opreme, ki ga določa lastnik in je definiran s to projektno nalogo.

Naročnik si pridružuje pravico, da tekom konkurenčnega dialoga opusti posamezne segmente gradnje oziroma spremeni časovnico izvedbe le-teh.

Podrobnejše zahteve naročnika bodo ponudnikom, ki bodo izkazali sposobnost, posredovana pred oddajo ponudb.

## TEMELJNE OKOLJSKE ZAHTEVE

Ponudniki bodo morali v kasnejši fazi javnega naročila, pri podaji ponudb v celoti upoštevati določbe Uredbe o zelenem javnem naročanju (Uradni list RS, št. 51/17 in 64/19), na način, da se izpolnijo najmanj sledeči cilji (vezani na razpisan predmet javnega naročila):

* pri gradnji vozišča ceste se recikliran asfaltni granulat (rezkanec), ki je nastal ob prenovi te ceste ali je iz drugega vira, uporabi prioritetno za proizvodnjo novih bituminiziranih zmesi, podredno pa zlasti za plasti, stabilizirane s hidravličnim ali bitumenskim vezivom, tampon (vključno z bankinami), posteljico, nasipe ter zasipe, in sicer v količini, ki je potrebna;
* pri prenovi cestne razsvetljave se zagotovi 30 % prihranka porabe električne energije;
* najmanj 30 % cestne razsvetljave omogoča zmanjšanje emisij nepotrebne svetlobe;

Podrobnejše tehnične zahteve v zvezi z zgornjimi zahtevami bodo podane v tehničnih specifikacijah (popisu del), pri čemer bodo morali ponudniki v ponudbi predložiti dokazila, kot bodo zahtevana v posamezni postavki.

## POSTOPEK IZBIRE IZVAJALCA

Naročnik bo javno naročilo oddal na po konkurenčnem postopku s pogajanji skladno z določbami 44. člena ZJN-3.

Za sodelovanje v konkurenčnem dialogu se lahko na podlagi objavljenega obvestila o javnem naročilu in te razpisne dokumentacije prijavi vsak gospodarski subjekt.

Prijavi za sodelovanje mora prijavitelj priložiti vse informacije za ugotavljanje sposobnosti, ki jih zahteva naročnik v tej razpisni dokumentaciji.

Prvo ponudbo bodo lahko oddali le gospodarski subjekti, ki jih bo na podlagi ocene predloženih informacij k temu povabil naročnik. Ta ponudba bo podlaga za nadaljnja pogajanja.

Naročnik si pridružuje možnost, da lahko na podlagi prvih ponudb odda javno naročilo brez pogajanj.

Za izboljšanje vsebine ponudb se bo naročnik s ponudniki pogajal o prvih in vseh nadaljnjih ponudbah, ki jih bodo slednji predložili, razen v primeru končnih ponudb in v primeru oddaje javnega naročila na podlagi prvih ponudb.

Minimalne zahteve in merila za oddajo javnega naročila ne bodo predmet pogajanj.

Naročnik bo med pogajanji zagotovil enako obravnavo vseh ponudnikov in informacij ne bo nudi diskriminatorno, zaradi česar bi lahko nekateri ponudniki imeli prednost pred drugimi.

Naročnik brez soglasja v pogajanjih sodelujočega kandidata ali ponudnika drugim udeležencem ne bo razkril zaupnih informacij, ki mu jih bo sporočil kandidat ali ponudnik.

Naročnik bo vse ponudnike, ki jih bo vključil v naslednji krog pogajanj, pisno obvesti o vseh spremembah tehničnih specifikacij ali druge dokumentacije v zvezi z oddajo javnega naročila, razen o tistih, ki določajo minimalne zahteve glede javnega naročila. Naročnik bo zagotovil, da bodo imeli ponudniki po teh spremembah na voljo dovolj časa, da po potrebi spremeni ali ponovno predloži ponudbo.

Ko bo nameraval naročnik zaključiti pogajanja, bo obvestil preostale ponudnike o zadnjem krogu pogajanj in določi skupni rok za predložitev morebitnih novih ali spremenjenih ponudb, razen če se bo pogajal le z enim kandidatom.

Po prejemu končnih ponudb bo naročnik v skladu z določbami od 75. do 81. člena tega zakona in 89. člena tega zakona preveril, ali so skladne z minimalnimi zahtevami ter nato oddal javno naročilo na podlagi meril za oddajo.

Naročnik bo izločil iz postopka izbire prijavitelja v primeru, ko obstaja utemeljen sum, da je prijavitelj ali druga oseba v njegovem imenu, delavcu naročnika ali drugi osebi, ki lahko vpliva na odločitev naročnika v postopku oddaje javnega naročila, obljubil, ponudil ali dal kakršnokoli (premoženjsko ali nepremoženjsko) korist z namenom, da bi tako vplival na vsebino, dejanje ali odločitev naročnika glede prijave pred, med ali po izbiri prijavitelja. V zvezi z navedenim se upoštevajo določbe Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo).

Prijavitelji imajo v predmetnem postopku v vseh fazah postopka možnost uveljavljanja pravnega varstva skladno z določili ZPVPJN.

Izbrani ponudnik je dolžan najkasneje v osmih delovnih dneh od prejema naročnikovega poziva podpisati pogodbo, sicer naročnik lahko sklepa, da prijavitelj od podpisa pogodbe odstopa. Pogodba je sklenjena, ko jo podpišejo vse pogodbene stranke in stopi v veljavo ko ponudnik predloži zahtevano zavarovanje za dobro izvedbo.

Izbrani ponudnik mora naročniku na njegov poziv v postopku javnega naročanja ali pri izvajanju javnega naročila posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izbrani ponudnik mora navedene podatke posredovati naročniku v roku osmih dni od prejema poziva.

OBČINA BREŽICE

Ivan Molan, župan

# OBRAZCI ZA SESTAVO PRIJAVE

## PRIJAVA

|  |  |
| --- | --- |
| **ŠTEVILKA PRIJAVE** |  |

|  |
| --- |
| **OSNOVNI PODATKI PRIJAVITELJA** |
| **NAZIV ALI IME** |  |
| **NASLOV** |  |
| **ELEKTRONKI NASLOV ZA KOMUNIKACIJO PREKO SISTEMA EJN** |  |

|  |  |  |  |
| --- | --- | --- | --- |
| **NASTOPAMO** | **SAMOSTOJNO** | **S SKUPNO PRIJAVO** | **S PODIZVAJALCI** |

|  |  |
| --- | --- |
| **VELJAVNOST PRIJAVE** | **120 dni po roku za oddajo ponudb** |

|  |  |  |
| --- | --- | --- |
| **KRAJ** | **DATUM** | **PODPIS IN ŽIG** |
|  |  |  |

## PODATKI O PRIJAVITELJU/PARTNERJU

|  |
| --- |
| **OSNOVNI PODATKI PRIJAVITELJA/PARTNERJA** |
| **NAZIV ALI IME** |  |
| **NASLOV** |  |
| **ZAKONITI ZASTOPNIK** |  |
| **POOBLAŠČENA OSEBA ZA PODPIS PRIJAVE** |  |
| **POOBLAŠČENA OSEBA ZA PODPIS POGODBE** |  |
| **DAVČNA ŠTEVILKA** |  |
| **MATIČNA ŠTEVILKA** |  |
| **POSLOVNI RAČUN(I)** |  |
| **TELEFON** |  |
| **FAKS** |  |
| **ELEKTRONSKA POŠTA** |  |
| **KONTAKTNA OSEBA** |  |
| **ODSTOTEK UDELEŽBE** |  |
| **VRSTA DEL, BLAGA OZIROMA STORITVE** |  |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE PRIJAVITELJA** | **PODPIS IN ŽIG** |
|  |  |  |  |

*V primeru skupne prijave je potrebno obrazec izpolniti za vsakega posameznega parterja.*

## PODATKI O PODIZVAJALCIH S PRIPADAJOČIM SOGLASJEM

|  |
| --- |
| **OSNOVNI PODATKI PODIZVAJALCA** |
| **NAZIV ALI IME** |  |
| **NASLOV** |  |
| **ZAKONITI ZASTOPNIK** |  |
| **DAVČNA ŠTEVILKA** |  |
| **MATIČNA ŠTEVILKA** |  |
| **POSLOVNI RAČUN(I)** |  |
| **TELEFON** |  |
| **FAKS** |  |
| **ELEKTRONSKA POŠTA** |  |
| **KONTAKTNA OSEBA** |  |
| **Vsaka vrsta del, ki jih bo izvedel, in vsaka vrsta blaga, ki ga bo dobavil podizvajalec** |  |
| **Predmet, količina, vrednost, kraj in rok izvedbe del podizvajalca** |  |
| **NEPOSREDNO PLAČILO** | **DA** | **NE** |
| **SOGLASJE (veljavno v primeru, da podizvajalec zahteva neposredno plačilo)** | **Spodaj podpisani zakoniti zastopnik v tem obrazcu navedenega podizvajalca soglašam, da naročnik naše terjatve do izvajalca (prijavitelja, pri katerem bomo sodelovali kot podizvajalec), ki bodo izhajale iz opravljenega dela pri izvedbi tega javnega naročila, plačuje neposredno na naš transakcijski račun, in sicer na podlagi naših izstavljenih situacij, ki jih bo predhodno potrdil izvajalec in bodo priloga situacijam, ki jih bo naročniku izstavil izvajalec.** |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE PODIZVAJALCA** | **PODPIS IN ŽIG** |
|  |  |  |  |

*V primeru nominacije več podizvajalcev je potrebno obrazec izpolniti za vsakega posameznega podizvajalca.*

## POOBLASTILO ZA PRIDOBITEV POTRDIL IZ URADNIH EVIDENC

|  |  |
| --- | --- |
| **PRIJAVITELJ/PARTNER/PODIZVAJALEC (naziv)** |  |
| **Matična številka**  |  |
| **Naslov**  |  |
| **ZAKONITI ZASTOPNIK (ime in priimek)** |  |
| **EMŠO** |  |
| **Datum rojstva** |  |
| **Kraj rojstva** |  |
| **Naslov stalnega bivališča** |  |
| **Naslov začasnega bivališča** |  |
| **Državljanstvo** |  |
| **Prejšnji priimek** |  |
| **POOBLASTILO** | **Spodaj podpisani zakoniti zastopnik prijavitelja/partnerja/podizvajalca naročnika Občino Brežice, Cesta prvih borcev 18, 8250 Brežice, skladno z Zakonom o javnem naročanju (Uradni list RS, št. 91/15 in 14/18; v nadaljevanju: ZJN-3) v okviru dane prijave za javno naročilo z naslovom »Obnova železnega mostu čez Krko v Brežicah, pri kateri se upoštevajo okoljski vidiki«, pooblaščam, da za potrebe preverjanja izpolnjevanja pogojev iz 75. člena ZJN-3 od ustreznega organa, ki vodi evidenco citiranih podatkov, zame in za podjetje, ki ga zastopam, pridobi ustrezno potrdilo.** |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

*V primeru, da prijavitelj potrebuje več obrazcev, jih lahko razmnoži.*

*V primeru prijave, v kateri prijavitelj nastopa s partnerji in/ali podizvajalci, je potrebno navedeno pooblastilo predložiti tudi za vse partnerje in podizvajalce.*

## PODATKI O KADROVSKIH ZMOGLJIVOSTIH

|  |  |
| --- | --- |
| **FUNKCIJA** | **VODJA GRADNJE** |
| **IME IN PRIIMEK** |  |
| **ŠTEVILKA VPISA V IMENIK IZS / IZJAVA** |  | **Izjavljamo, da navedeni vodja gradnje izpolnjuje predpisane pogoje za vpis v imenik pooblaščenih inženirjev IZS. Če bomo izbrani, bomo pred podpisom pogodbe predložili dokazilo o vpisu.** |
| **IZOBRAZBA** |  |
| **DELOVNE IZKUŠNJE** (v letih) |  |
| **ZNANJE SLOVENSKEGA JEZIKA** | **DA** | **NE** | **ZAGOTOVLJEN PREVAJALEC** |
| **REFERENCE** |  |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

*V primeru, da prijavitelj potrebuje več obrazcev, jih lahko razmnoži.*

## PODATKI O REFERENČNEM DELU

|  |
| --- |
| **PODATKI O NOMINIRANIH REFERENČNIH DELIH** |
| **NAZIV** | **NAROČNIK** | **PREDMET** | **ČAS IZVAJANJA** | **RELEVANTNA VREDNOST** | **NOSILEC****(obkroži)** |
|  |  |  |  |  | Ponudnik |
| Vodja gradnje |
|  |  |  |  |  | Ponudnik |
| Vodja gradnje |
|  |  |  |  |  | Ponudnik |
| Vodja gradnje |
|  |  |  |  |  | Ponudnik |
| Vodja gradnje |
|  |  |  |  |  | Ponudnik |
| Vodja gradnje |
|  |  |  |  |  | Ponudnik |
| Vodja gradnje |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

*V primeru, da ponudnik potrebuje več obrazcev, jih lahko razmnoži.*

*Ponudnik mora k predmetnemu obrazcu za nominirana referenčna dela priložiti ustrezno potrjena referenčna potrdila.*

## REFERENČNO POTRDILO

|  |
| --- |
| **SPODAJ PODPISANI POTRJEVALEC REFERENCE (NAROČNIK)** |
| **NAZIV** | **NASLOV** | **KONTAKTNA OSEBA** | **TELEFON** | **E-MAIL** |
|  |  |  |  |  |
| **POTRJUJEM, DA JE** |
| **NOSILEC REFERENCE*****(obkroži in navedi nosilca)*** | **GOSPODARSKI SUBJEKT:** | **ODGOVORNI VODJA DEL:** |
| **USPEŠNO (v dogovorjeni kvaliteti, količini in predvidenem roku, v skladu z dogovorjenimi postopki in standardi) OPRAVIL DELA NA PROJEKTU** |
| **NAZIV PROJEKTA** |  |
| **PREDMET PROJEKTA** |  |
| **KONSTRUKCIJA OBJEKTA** |  |
| **RAZPON OBJEKTA** |  |
| **DOLŽINA OBJEKTA**  |  |
| **VREDNOST OBJEKTA (BREZ DDV)** | **Ž** |
| **ČAS IZVEDBE DEL** |  |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE** **NAROČNIKA** | **PODPIS IN ŽIG** |
|  |  |  |  |

*V primeru, da prijavitelj potrebuje več obrazcev, jih lahko razmnoži.*

## VZOREC POGODBE

*Prijavitelj vzorca pogodbe ne izpolnjuje temveč ga zgolj parafira.*

*Vsebina vzorca pogodbe bo skladno z določbami 67. člena ZJN-3 predmet pogajanj med naročnikom in ponudniki v okviru konkurenčnega dialoga.*

**POGODBA številka *(navedba opravilne številke)***

ki jo skleneta

1. **POGODBENI STRANKI**

OBČINA BREŽICE, Cesta prvih borcev 18, 8250 Brežice,

ki jo zastopa župan Ivan Molan

Matična številka: 5880173000

Identifikacijska št. (ID za DDV): SI 34944745

(v nadaljevanju: naročnik)

in

*(naziv in poslovni naslov)*

ki ga zastopa *(navedba zastopnika)*

Matična številka: *(navedba matične številke)*

Identifikacijska št. (ID za DDV): *(navedba davčne številke)*

Transakcijski račun (TRR): *(navedba IBAN poslovnega računa)* odprt pri *(navedba naziva banke)*

(v nadaljevanju: izvajalec)

1. **UVODNE DOLOČBE**
2. člen

Naročnik in izvajalec ugotavljata, da je bil izvajalec na osnovi javnega razpisa, objavljenega na portalu javnih naročil pod številko objave *(navedba opravilne številke in datuma)* z naslovom »Obnova železnega mostu čez Krko v Brežicah, pri kateri se upoštevajo okoljski vidiki« ter na podlagi naročnikove odločitve o oddaji javnega naročila številka *(navedba opravilne številke in datuma odločitve o oddaji javnega naročila)* na osnovi izvajalčeve prijave številka *(navedba številke in datuma prijave izbranega prijavitelja)* izbran za izvajalca storitev v okviru omenjenega javnega naročila, zaradi česar se sklepa predmetna pogodba.

1. **PREDMET POGODBE**
2. člen

S to pogodbo naročnik odda, izvajalec pa prevzame v izvedbo projektiranje, gradbena, obrtniško zaključna in instalacijska dela, dobavo in montažo opreme in izvedbo zunanje ureditve ter ostale storitve za namene rekonstrukcije objekta most čez Krko v Brežicah in sanacije objekta inundacija med Savo in Krko v Brežicah, pri katerih se upoštevajo okoljski vidiki, po ponudbi izvajalca številka *(navedba številke in datuma ponudbe izbranega ponudnika)*.

1. člen

Izvajalec bo vršil pogodbena dela v skladu in v obsegu z naslednjimi dokumenti:

* Ponudba izvajalca številka *(navedba številke in datuma ponudbe izbranega ponudnika)*;
* Posebni pogoji pogodbe,
* Splošni pogoji pogodb za obratno opremo, projektiranje in graditev za elektrotehnično in strojno obratno opremo in za gradbena in inženirska dela, ki jih načrtuje izvajalec (FIDIC rumena knjiga)
* Osnovne tehnične zahteve številka *(navedba številke in datuma)*;
* *(navedba tehnične dokumentacije)*
* Razpisna dokumentacija naročnika številka *(navedba številke in datuma)*;

Predmetni dokumenti so priloga in sestavni del te pogodbe.

1. **POGODBENA CENA IN OBRAČUN DEL**
2. člen

Pogodbena cena za dela po tej pogodbi je določena na osnovi ponudbe izvajalca *(navedba številke in datuma ponudbe izbranega ponudnika)* ter znaša v potrjeni in sprejeti predračunski vrednosti:

*(navedba ponudbene cene brez DDV)*  EUR brez DDV

*(navedba DDV)*  Davek na dodano vrednost (DDV) v EUR

*(navedba ponudbene cene z DDV)* Pogodbena vrednost vključno z DDV v EUR

z besedo: *(navedba ponudbene cene z besedo)* Evrov

1. **PODIZVAJALCI**
2. člen

Podatki o podizvajalcih:

*(navedba podatkov o podizvajalcu in sicer: podatki o podizvajalcu (naziv, polni naslov, matična številka, davčna številka in transakcijski račun); vsaka vrsta del, ki jih bo izvedel, in vsaka vrsta blaga, ki ga bo dobavil podizvajalec; predmet, količina, vrednost, kraj in rok izvedbe teh del.)*

Izvajalec mora za vsakega podizvajalca predložiti podizvajalsko pogodbo, iz katere bo nedvoumno razvidno sledeče:

* del javnega naročila, ki ga pri predmetu javnega naročila prevzema podizvajalec,
* del javnega naročila, ki ga pri predmetu javnega naročila prevzema glavni izvajalec,
* izjava, da so vsi podizvajalci seznanjeni s plačilnimi pogoji iz te pogodbe,
* morebitno soglasje podizvajalca, na podlagi katerega naročnik namesto ponudnika poravna podizvajalčevo terjatev do izvajalca,
* in ostale morebiti potrebne vsebine iz veljavne zakonodaje, ki ureja javno naročanje.

V kolikor podizvajalec zahteva neposredno plačilo je izvajalec dolžan naročniku predložiti soglasje podizvajalcev, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec s podpisom te pogodbe daje naročniku pooblastilo, da izvedbo del, pri katerih so vključeni podizvajalci, naročnik plača neposredno tem podizvajalcem.

Morebitna neposredna plačila podizvajalcem se izvedejo v rokih in na enak način kot velja za plačila izvajalcu, ter skladno z določili zakona, ki ureja javno naročanje.

V primeru neposrednih plačil podizvajalcem mora izvajalec svojemu računu oziroma situaciji obvezno priložiti račune oziroma situacije svojih podizvajalcev, ki jih je predhodno potrdil izvajalec.

Izvajalec mora pred zamenjavo podizvajalca pridobiti pisno soglasje naročnika.

Če se po sklenitvi predmetne pogodbe zamenja podizvajalec ali če izvajalec sklene pogodbo z novim podizvajalcem, mora izvajalec naročniku v 5 dneh po spremembi predložiti:

* svojo izjavo, da je poravnal vse nesporne obveznosti prvotnemu podizvajalcu, če je bil le-ta zamenjan,
* dokazilo, da novi podizvajalec izpolnjuje vse pogoje za podizvajalce iz razpisne dokumentacije,
* morebitno pooblastilo za plačilo opravljenih in prevzetih del oziroma dobav neposredno novemu podizvajalcu in
* morebitno soglasje novega podizvajalca k neposrednemu plačilu.

Naročnik mora o predlogu za zamenjavo podizvajalca odločiti in pisno seznaniti izvajalca v desetih dneh prejema popolne vloge, sicer se šteje, da je predlaganega podizvajalca zavrnil.

V kolikor podizvajalci ne bodo plačani v okviru instituta neposrednih plačil, mora izvajalec najpozneje v 60 dneh od plačila končnega računa oziroma situacije naročniku poslati svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom te pogodbe.

1. **UREDBA O ZELENEM JAVNEM NAROČANJU**
2. člen

Vezano na izvrševanje določb Uredba o zelenem javnem naročanju (Uradni list RS, št. 51/17 in 64/19) se izvajalec zavezuje, da bo v obsegu kot je to skladno s predmetom te pogodbe:

*(navedba podatkov skladno s končnim predmetom javnega naročila)*

V primeru, da izvajalec ne izpolnjuje pogodbenih obveznosti na način, predviden v pogodbi o izvedbi javnega naročila, lahko začne naročnik ustrezne postopke za njeno prekinitev.

1. **STROKOVNI NADZOR**
2. člen

Naročnik imenuje za inženirja (nadzorni organ) *(navedba nadzornika)*.

Za koordinacijo vseh del se imenuje *(navedba koordinatorja)*.

Za naročnikovega pooblaščenca se imenuje *(navedba pooblaščenca)*.

Nadzorni organ ima pooblastilo naročnika, da v njegovem imenu nadzoruje izvedbo del po zakonu in po tej pogodbi.

Nadzorni organ bo gradbeni dnevnik (in knjigo obračunskih izmer) pregledoval in potrjeval sproti ter sprejemal obvestila izvajalca in obveščal naročnika.

1. **VODSTVO GRADBIŠČA**
2. člen

Izvajalec za svojega pooblaščenca (zastopnika) po tej pogodbi imenuje *(navedba pooblaščenca)*, ki ga na gradbišču zastopa kot vodja gradnje.

Vodstvo gradbišča bo skrbelo, da bo gradbiščna dokumentacija tekoče vodena in stalno na razpolago naročniku in nadzornemu organu ter sprejemalo njihova obvestila in odločitve.

1. **PROTIKORUPCIJSKA DOLOČBA**
2. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe oziroma z drugimi ukrepi v skladu s predpisi Republike Slovenije.

1. **REVIZIJSKA SLED**
2. člen

Vsa dokumentacija, povezana z izvedbo projekta, mora biti hranjena na način, da zagotavlja revizijsko sled izvedbe projekta.

Izvajalec je vso dokumentacijo, povezano z izvajanjem projekta, dolžan hraniti v skladu z veljavno zakonodajo oziroma še najmanj 10 let po izpolnitvi pogodbenih obveznosti za potrebe naknadnih preverjanj. Pred iztekom tega roka, lahko naročnik ta rok podaljša. Dokumentacija o projektu je podlaga za spremljanje in nadzor nad izvedbo projekta.

Izvajalec se zavezuje, da bo zagotovil dostop do celotne dokumentacije v zvezi s projektom nadzornim organom, vključenim v izvajanje, upravljanje, nadzor ali revizijo javnega razpisa ter njihovim pooblaščencem, in sicer tudi po izpolnitvi pogodbenih obveznosti oziroma po poteku pogodbe o izvedbi projekta.

Revizijska sled mora omogočati predstavitev časovnega zaporedja vseh dogodkov, povezanih z izvedbo posamezne aktivnosti projekta, in poslovnih dogodkov, shranjenih v računovodskih in drugih evidencah. Revizijska sled je skupek vseh informacij, ki so potrebne, da se predstavi zgodovinski zapis o pomembnejših dogodkih oziroma aktivnostih, povezanih s shranjenimi podatki in informacijami ter sistemi za zbiranje, obdelovanje in arhiviranje podatkov.

Informacije, ki jih revizijska sled vključuje, morajo biti takšne, da dokazujejo neoporečnost shranjene informacije. Njihov nastanek in hramba morata zagotavljati njihovo neoporečnost in uporabnost v vsem času hranjenja informacij.

Izvajalec mora zagotoviti tudi izdelavo in postavitev t.i. gradbiščnih in razlagalnih tabel, skladno z zakonodajo, ki velja v trenutku izvajanja del.

1. **KONČNE DOLOČBE**
2. člen

Pogodba se lahko spremeni ali dopolni s pisnim dodatkom, ki ga sprejmeta in podpišeta obe stranki.

1. člen

Pogodbeni stranki soglašata, da je uporaba Posebnih gradbenih uzanc izključena.

1. člen

Če katerakoli od določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. člen

Pogodba je sklenjena, ko jo podpišeta obe pogodbeni stranki in prične veljati z dnem predložitve zavarovanja za dobro izvedbo pogodbenih obveznosti.

1. člen

Ta pogodba preneha veljati, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

*(predmetna določba bo pred podpisom usklajena glede na veljavno zakonodajo in odločitev Ustavnega sodišča v zvezi z določili 67. člena ZJN-3)*

1. člen

Ta pogodba je napisana v šestih (6) enakih izvodih, od katerih prejme naročnik štiri (4) izvode, izvajalec pa dva (2) izvoda.

**IZVAJALEC: NAROČNIK:**

*(kraj, datum, naziv podpisnika, podpis in žig) (kraj, datum, naziv podpisnika, podpis in žig)*

**SPLOŠNI POGOJI POGODBE**

Dela, ki so razpisana na predmetnem javnem razpisu, morajo biti izvedena skladno s tehničnimi specifikacijami iz razpisne dokumentacije in pogoji pogodb za obratno opremo, projektiranje in graditev za elektrotehnično in strojno obratno opremo in za gradbena in inženirska dela, ki jih načrtuje izvajalec, zajetimi v Rumeni knjigi, prva izdaja 1999, ki jih je izdalo:

Fédération Internationale Des Ingénieurs Conseils (FIDIC)

P.O. Box 86

CH- 1000 Lausanne 12

Švica

Tel: + 41 21 654 44 11

Fax: + 41 21 653 54 32

e-pošta: fidic@pobox.com

http://www.fidic.org

Slovenski prevod FIDIC pogodb izdaja Gospodarska zbornica Slovenije, Dimičeva 13, 1504 Ljubljana

Posebni pogoji dopolnjujejo in dodajajo posebna pogodbena določila vzorcu pogodbe za izvajalca.

Splošni pogodbeni pogoji in posebni pogoji določajo pravice in dolžnosti obeh pogodbenih strank (naročnika) in izvajalca razpisanih del v skladu s to pogodbo. V primeru neskladnosti med splošnimi in posebnim delom vzorca pogodbe, veljajo določila posebnih pogodbenih pogojev.

Določila iz točk, ki niso spremenjene s določili posebnih pogodbenih pogojev, veljajo v obliki v kakršni so podana v splošnih pogodbenih pogojih.

Ponudnik s podpisom potrjuje strinjanje s splošnimi in posebnimi pogoji, opredeljenimi v tej razpisni dokumentaciji.

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

**POSEBNI POGOJI POGODBE**

»Posebni pogoji pogodb« dopolnjujejo ali delno spreminjajo določila »Splošnih pogojev pogodb« (Splošni pogoji pogodb za obratno opremo, projektiranje in graditev za elektrotehnično in strojno obratno opremo in za gradbena in inženirska dela, FIDIC, 1999).

Če s posebnimi pogoji ni določeno drugače, veljajo Splošni pogoji pogodb. V primeru neskladnosti med Splošnimi in Posebnimi pogoji pogodb, veljajo določila Posebnih pogojev pogodb.

**1.1.1. Pogodba**

K podčlenu 1.1.1.3 **»Pismo o sprejemu Ponudbe«** se na koncu doda stavek: **Pismo o sprejemu ponudbe pomeni tudi »Odločitev o oddaji naročila«**. Celotno besedilo podčlena 1.1.1.3 se tako glasi:

*»Pismo o sprejemu Ponudbe« je s strani naročnika podpisano pismo o formalnem sprejemu Ponudbenega pisma, vključno s priloženimi memorandumi, ki sestavljajo sporazum, ki je sklenjen med strankama in podpisan od obeh. V primeru, da Pisma o sprejemu ni, izraz »Pismo o sprejemu ponudbe« pomeni Pogodbeni sporazum in datum izstavitve ali prejema Pisma o sprejemu pomeni datum podpisa Pogodbenega sporazuma. Pismo o sprejemu ponudbe pomeni tudi »Odločitev o oddaji naročila«.*

Črta se podčlen 1.1.1.4 **»Ponudbeno pismo«** in nadomesti z naslednjim besedilom:

***»Ponudbeno pismo«*** *pomeni ponudba.*

Na koncu besedila podčlena 1.1.1.5 **»Popis (Specifikacija)«** se doda tekst: **»Popis (Specifikacija)« pomeni tudi dokument specifikacija naročila oz. tehnične specifikacije**. Celotno besedilo podčlena 1.1.1.5 se tako glasi:

***»Popis (specifikacija)«*** *pomeni dokument z naslovom Popis (Specifikacija), ki je vključen v pogodbi, in vse dodatke ter spremembe k popisu v skladu s pogodbo. Ta dokument podrobneje določa dela. »Popis (Specifikacija)« pomeni tudi dokument specifikacija naročila oz. tehnične specifikacije.*

Črta se podčlen 1.1.1.8 **»Ponudba«** in nadomesti z naslednjim besedilom:

***»Ponudba«*** *pomeni vse dokumente, ki jih je na podlagi zahtev razpisne dokumentacije predložil ponudnik (izvajalec).*

**1.1.2. Stranke in osebe**

Na koncu besedila podčlena 1.1.2.6 se doda besedilo: **»Konzultant naročnika je pravna ali fizična oseba, ki deluje v skladu s pooblastili naročnika «**, tako da se celotno besedilo glasi:

***»Osebje naročnika«*** *pomeni inženirja, pomočnike, na katere se nanaša podčlen 3.2 (Pooblastila s strani inženirja) in vse druge kadre, delavce in druge zaposlene pri inženirju in naročniku, in vsako drugo osebje, za katerega naročnik ali inženir obvestita izvajalca, da je to osebje naročnika.*

*Konzultant naročnika je pravna ali fizična oseba, ki deluje v skladu s pooblastili naročnika.*

**1.1.3. Datumi, preskusni roki in dokončanje**

Črta se podčlen 1.1.3.1. Novo besedilo podčlena se glasi:

***»Osnovni datum«*** *pomeni datum roka oddaje ponudbe.*

Podtočki 1.1.3 se doda sledeča podtočka:

**1.1.4. Denar in plačila**

Črta se podčlen 1.1.4.1. Novo besedilo podčlena se glasi:

***»Sprejeti pogodbeni znesek«*** *pomeni znesek vključno z DDV, sprejet v Pismu o sprejemu Ponudbe, za izvedbo in dokončanje ter odpravo napak.*

Črta se podčlen 1.1.4.2. Novo besedilo podčlena se glasi:

***»Pogodbena cena«*** *pomeni ceno vključno z DDV, določeno v podčlenu 14.1 (Pogodbena cena) in vključuje prilagoditve v skladu s Pogodbo.*

**1.1.6. Druge definicije**

Črta se podčlen 1.1.6.2 »Domača država«. Novo besedilo podčlena se glasi:

***1.1.6.2 »Domača država«*** *pomeni Republiko Slovenijo.*

Doda se podčlen:

***1.1.6.10******»Gradbeni dnevnik«*** *pomeni dnevnik, ki se nahaja na gradbišču in je namenjen vodenju pomembnejših podatkov kot na primer: vremenske razmere, prisotnost zaposlenih, napredovanje del, količinske mere, pregledi, pomembna obvestila in podobno.*

**1.5. Prioriteta dokumentov**

V podčlenu 1.5 se črta besedilo in se ga nadomesti s sledečim besedilom:

1. Ponudba izvajalca številka *(navedba številke in datuma ponudbe izbranega ponudnika)*;
2. Posebni pogoji pogodbe,
3. Splošni pogoji pogodb za obratno opremo, projektiranje in graditev za elektrotehnično in strojno obratno opremo in za gradbena in inženirska dela, ki jih načrtuje izvajalec (FIDIC rumena knjiga)
4. Osnovne tehnične zahteve številka *(navedba številke in datuma)*;
5. *(navedba tehnične dokumentacije)*
6. Razpisna dokumentacija naročnika številka *(navedba številke in datuma)*;

**1.6. Pogodbeni sporazum**

Črta se podčlen 1.6. Pogodbeni sporazum. Novo besedilo podčlena se glasi:

*Stranke sklenejo pogodbeni sporazum praviloma v 15 dneh po tem, ko izvajalec prejme Pismo o sprejemu Ponudbe, če se ne dogovorijo, drugače oziroma v skladu z določili vsakokrat veljavnega zakona o javnem naročanju.*

**Podčlen 3.1. – Obveznosti in pooblastila inženirja**

Na koncu prvega odstavka podčlena 3.1 se doda:

*Naročnik mora pred podpisom pogodbe izvajalcu pisno sporočiti ime in naslov nadzornega inženirja.*

Na koncu podčlena 3.1 se doda besedilo:

*Inženir bo pridobil posebno dovoljenje Naročnika, preden bo:*

*(a) dovolil oddajo kateregakoli dela Del po členu 4.4 Splošnih in Posebnih pogojev pogodbe in prevzel Dela po podčlenu 10.1 10.2 Splošnih pogojev pogodbe.*

*(b) odobril (potrdil) dodatne stroške, določene v členih 4, 12 in 13;*

*(c) določil podaljšanje roka po podčlenu 8.4;*

*(d) odobril spremembe po členu 13;*

*(e) določi cene po členu 14.*

**Podčlen 3.4 – Zamenjava inženirja**

Tekst se v celoti črta in nadomesti z:

*Kljub podčlenu 3.1 pa v primeru, če naročnik želi zamenjati inženirja, mora najmanj 14 dni pred nameravanim datumom zamenjave obvestiti izvajalca o imenu, naslovu in ustreznih izkušnjah predlaganega novega inženirja.*

**Doda se podčlen 3.6:**

*Inženir sklicuje redne operativne sestanke zaradi ugotavljanja izvajanja pogodbe in navodil inženirja. Na sestankih se vodi zapisnik, ki se ga potrdi na naslednji seji. Na sestankih sprejeti sklepi so obvezujoči.*

**Podčlen 4.1 – Splošne obveznosti izvajalca**

Na koncu Podčlena 4.1 se doda sledeče:

*Izvajalec bo takoj obvestil naročnika in inženirja o kakršnikoli napaki, izostanku, pomanjkljivosti ali drugi nepravilnosti v projektu, načrtih, popisih del in geodetskih podatkih in drugih informacijah kar zadeva dela, ki bi jih Izvajalec odkril med pregledom pogodbe ali med izvajanjem del. Če izvajalec tega ne stori in zaradi tega nastanejo zamude ali druga odstopanja od pogodbe, kot posledica tega, potem izvajalec nima pravice postavljati zahtev za povračilo stroškov in bo odgovoren za take posledice, če je pri tem povzročena naročniku škoda.*

*Izvajalec bo vodil gradbeni dnevnik v času veljavnosti pogodbe, kot je podrobno navedeno v »Pravilniku o gradbiščih (Uradni list RS, št. 55/08, 54/09 – popr. in 61/17 – GZ)«*

**Podčlen 4.2 – Garancija za dobro izvedbo**

Črta se prvi in drugi odstavek podčlena 4.2 in vstavi sledeče besedilo:

*Najkasneje v 10 dneh po sklenitvi pogodbe je potrebno naročniku izročiti zavarovanje za dobro izvedbo pogodbenih obveznosti v višini 10% pogodbene vrednosti brez DDV, sicer pogodba ni veljavna. Zavarovanje mora ustrezati zahtevam iz razpisne dokumentacije. Zavarovanje mora veljati še najmanj 120 dni po roku za izvedbo naročila oz. po izdaji Potrdila o prevzemu objekta. Podaljševanje garancije je dovoljeno le v primerih, ko naročnik in izvajalec sporazumno podaljšata rok za izvedbo projekta.*

V zadnjem stavku tretjega odstavka podčlena 4.2 se črta pika in doda:

*»in do vročitve garancije za odpravo napak v garancijskem roku.«*

V podčlenu 4.2 se črta se zadnji odstavek podčlena in se ga nadomesti z besedilom:

*Naročnik izvajalcu vrne bančno garancijo po izteku njene veljavnosti oziroma najkasneje v 120 dneh po izdaji potrdila o prevzemu objekta.*

**Podčlen 4.3. Predstavnik izvajalca**

Podčlenu se doda nov odstavek:

*Izvajalčev predstavnik mora govoriti slovensko. Če izvajalčev predstavnik ne govori slovensko, mora izvajalec zagotoviti ustreznega prevajalca v slovenski jezik.*

**Podčlen 4.4 Podizvajalci**

Črta se alineja (b) in nadomesti z:

*(b) Za uvedbo drugih podizvajalcev, kot so navedeni v pogodbi, je potrebno predhodno soglasje inženirja in potrditev naročnika. Predlagani podizvajalci morajo izpolnjevati pogoje za priznanje sposobnosti, kot so navedeni v razpisni dokumentaciji.*

**Podčlen 4.9 – Zagotavljanje kakovosti**

V podčlenu 4.9 se dodata nova odstavka:

*Zagotavljanje in preverjanje kakovosti bo izvajalec izvajal v skladu z domačo zakonodajo in tehnično regulativo, ki določa ravnanje za zagotavljanje in dokazovanje kakovosti del.*

*Naročnik lahko kadarkoli opravi nadzor nad pravilnostjo izvajanja pogodbenih obveznosti in nadzor nad kvaliteto, količino in drugimi modalitetami vgrajenih materialov. Izvajalec je dolžan v tem času izvajanja kontrolinga dela ustaviti. Izvajalec iz tega naslova ne more uveljavljati zahtevkov po dodatnih plačili ali podaljšanju roka za izvedbo del.*

**Podčlen 4.10 Podatki o gradbišču**

V podčlenu 4.10 se doda nov odstavek:

*Naročnik ne jamči za popolnost in natančnost podatkov o zemljišču (geološka sestava tal, geomehanski pogoji, hidrološki podatki, itd), materialih, hidrološki in prometni situaciji, ki so na voljo v trenutku objave javnega naročila ali kadar koli v času veljavnosti pogodbe. Izvajalec je dolžan predhodno preveriti izhodiščne podatke o zemljiščih in predvidene projektirane podatke.*

**Podčlen 4.18 – Varstvo okolja**

Na koncu podčlena 4.18 se doda sledeče besedilo:

*Izvajalec bo v času trajanja del na svoje stroške prevzel vse potrebne ukrepe za zaščito okolja, kot to zahtevajo organi, ki so pristojni za uveljavljanje zakonodaje in izdajo lokacijskega dovoljenja ter po pogojih, določenih v Enotnem dovoljenju za gradnjo. Stroške za varstvo in zaščito okolja bo ponudnik upošteval pri ceni na enoto v ponudbenem predračunu.*

*V času izvajanja del mora izvajalec del proučiti veljavno zakonodajo na področju zaščite okolja in podzakonske akte, prostorske plane in določil občinskega odloka, ki določa monitoring med gradnjo in ostale obveze izvajalca pred, med in po gradnji. Vse navedeno mora izvajalec upoštevati ter na svoje stroške izvesti potrebne ukrepe.*

*Izvajalec je dolžan zagotoviti izvedbo monitoringa za področja, ki jih določa poročilo o vplivih na okolje. V času gradnje je potrebno izvajati monitoring za onesnaženje površinskih vod, tal in emisij v zrak, hrupa in vpliva vibracij na objekte. Monitoring je potrebno izvajati skladno z določili občinskega odloka.*

*Stroške za monitoring in izvedbo sanacijskih ukrepov za varstvo in zaščito okolja bo ponudnik zajel v ceni na enoto v ponudbenem predračunu.*

**Podčlen 4.19 – Elektrika, voda in plin**

V podčlenu 4.19 se črta prvi odstavek in se ga nadomesti z besedilom:

*Izvajalec je odgovoren za preskrbo vse energije, vode in drugih virov, ki jih potrebuje za izvedbo del.*

Črta se drugi in tretji odstavek podčlena 4.19.

**Podčlen 4.20 – Oprema naročnika in material po prosti izbiri**

Črta se besedilo tretjega in četrtega odstavka v podčlenu 4.20.

Doda se:

*Podčlen 4.25 – Garancija za odpravo napak v garancijski dobi*

*Izvajalec mora izročiti naročniku Bančno garancijo za odpravo napak v garancijski dobi (Extended Liability) v skladu s podčlenom 11.3 Posebnih pogojev.*

Doda se:

1.
2.
3. 1.
	2.
	3. 1.
		2.
		3.
		4.

**Podčlen 5.1 Splošne obveznosti pri projektiranju**

Na koncu tretjega odstavka podčlena 5.1 se doda besedilo:

*Če tega izvajalec ne bo storil in pride posledično do zamude oziroma odmikov od pogodbe (časovni, vsebinski in vrednostni), potem izvajalec nima pravice do zahtevka povračila stroškov in je odgovoren za posledice, ki bi jih utrpel naročnik.*

**Podčlen 5.2 Dokumenti izvajalca**

V podčlenu 5.2 se črta zadnji stavek prvega odstavka podčlena 5.2 in se jo nadomesti z besedilom:

*Izvajalčeva dokumentacija mora biti napisana v slovenskem jeziku.*

**Podčlen 5.6 Dokumenti izvedbenih del**

Podčlenu 5.6. se doda be sedilo:

*Izvajalec mora za vsako dokončano sekcijo del na svoje stroške predložiti inženirju dva izvoda gradbene dokumentacije v trdi vezavi in en izvod v elektronski verziji na CD-ju.*

**Podčlen 6.7 – Zdravje in varnost**

Črta se prvi in drugi odstavek podčlena 6.7 in se ju nadomesti z besedilom:

*Izvajalec je dolžan upoštevati veljavno zakonodajo, ki zagotavlja varnost in zdravje pri delu, za vse svoje osebje, v skladu s slovensko zakonodajo.*

**Podlčen 6.8.- Nadzor s strani izvajalca**

Podčlenu 6.8. se doda sledeče besedilo:

*Izvajalčevo ključno osebje mora govoriti slovensko ali pa mora izvajalec, na svoj strošek, angažirati zadostno število sposobnih prevajalcev.*

**Podlčen 7.8 – Pristojbine**

Za b) točko se doda še c) točka, ki se glasi:

1. *začasno ali dokončno odlaganje vseh vrst odpadkov ali drugih presežnih materialov, vključno z nevarnimi odpadki.*

**Podčlen 8.1- Začetek del**

V podčlenu 8.1 se črta prvi odstavek podtočke 8.1 in se nadomesti z besedilom:

*Inženir mora izvajalca obvestiti o datumu začetka v roku štirinajstih (14) dni od dneva, ko so vse pogodbene stranke podpisale pogodbo. Datum začetka del mora biti najkasneje v roku osemindvajsetih (28) dni od dneva, ko so vse pogodbene stranke podpisale pogodbo.*

**Podčlen 9.1 – Obveznosti izvajalca**

V drugem tretjem odstavku podčlena 9.1 se besedilo točke c) nadomesti z besedilom:

»poskusno obratovanje v trajanju 365 dni, pri katerem se izkaže, da dela ali odsek del delujejo zanesljivo in v skladu s Pogodbo«[[3]](#footnote-3).

**Podčlen 11.3 – Podaljšanje roka za reklamacijo napak**

Na koncu podčlena se doda:

*»Po zakonskih določilih Republike Slovenije je izvajalec odgovoren za pomanjkljivosti in napake definirane v podčlenih 11.2 (a), (b), (c), ki se niso mogle opaziti, ali za katere se smatra, da niso bile opazne pred iztekom roka za odpravo pomanjkljivosti in napak (Defect Liability period) po čl. 11.3. Splošni rok omejitve takšne odgovornosti je rok, kot je določen v dodatku k ponudbi.*

*Izvajalec daje garancijo za kakovost izvedbenih del kot izhaja iz dodatka k ponudbi. Garancijski rok teče od prejema »Potrdila o prevzemu objekta«.*

*Izvajalec mora pred prejetjem Potrdila o prevzemu objekta predložiti Garanciji za odpravo napak v garancijskem roku (Extended Liability) v obliki bančne garancije oziroma ustreznega finančnega zavarovanja pri zavarovalnici, v višini 5 % vrednosti vseh del po pogodbi brez DDV, kot je to definirano v členu 14.10 Splošnih pogojev pogodbe.*

*Garancijski rok začne teči ali z dnem predaje objekta naročniku ali z dnem izdaje potrdila o izvedbi, odvisno od tega kateri rok je poznejši. Rok trajanja garancij (bančnih ali jamstvenih) mora biti za 30 dni daljši kot je garancijski roki določeni s p**ogodbo.*

**Podčlen 13.8 – Prilagoditve zaradi spremembe stroškov**

Podčlen se v celoti črta.

**Podčlen 14.2 – Predplačila**

Določila podčlena 14.2 se v celoti črta.

**Podčlen 14.4**

Besedilo prvega in drugega odstavka podčlena 14.4 se črta in se ga nadomesti s sledečim besedilom:

»Plačila po tej pogodbi se bodo izvajala po sledečem planu plačil: *(navedba plana plačil)*.«

**Podčlen 14.15 – Valute plačil**

Črta se besedilo podčlena 14.15 in se ga nadomesti s sledečim besedilom:

*Obračunska valuta v pogodbi so EUR.*

**Podčlen 17.1 – Odškodnine**

V podčlenu 17.1 se črta besedilo zadnjega odstavka.

**Podčlen 18.1. Splošne zahteve za zavarovanje**

Podlčenu se doda spodnje besedilo:

*Rok za predložitev zavarovanja je osemindvajset (28) dni po obvestilu o začetku del.*

**Podčlen 18.3 Zavarovanje za primer poškodbe oseb in škode**

V Podčlenu 18.3 se drugi stavek drugega odstavka nadomesti z:

*Najmanjši znesek zavarovanja po podčlenu 18.3 je 500.000 EUR.*

**Podčlen 18.4 – Zavarovanje osebja izvajalca**

Podčlenu 18.4 se doda drugi odstavek, ki se glasi:

*Zavarovanje bo v skladu z zakoni in zakonodajo Republike Slovenije in preko registracije pri ustreznih lokalnih oblasteh in bo strošek izvajalca. Izvajalec je v primeru neupoštevanja teh zakonov podvržen sankcijam v skladu s pogoji Pogodbe ter zakoni in predpisi Republike Slovenije.*

**Podčlen 20.2 - Imenovanje Komisije za reševanje sporov (KRS)**

Podčlen 20.2 se briše.

**Podčlen 20.3 - Nesoglasje pri določanju Komisije za reševanje sporov**

Podčlen 20.3 se briše.

**Podčlen 20.4 - Prejem odločitve Komisije za reševanje sporov**

Podčlen 20.4 se briše in nadomesti z besedilom nadomesti s podčlenom 20.4, objavljenim v Pogojih gradbenih pogodb FIDIC, prva izdaja 1999, in potem se zbriše še drugi odstavek tega tako nadomeščenega podčlena 20.4 in se vstavi naslednji odstavek:

*Inženir mora delovati kot KRS v skladu spodčlenom 20.4, to je pošteno, nepristransko in na stroške naročnika. V primeru, da naročnik namerava zamenjati inženirja, mora obvestilo naročnika v okviru podčlena 3.4 vsebovati natančne predloge za imenovanje nadomestne KRS.*

**DODATEK K PONUDBI**

|  |  |  |
| --- | --- | --- |
| ZAHTEVANO | PODČLEN | PODATKI  |
| Ime in naslov naročnika | 1.1.2.2&1.3 | Občina Brežice, Cesta prvih borcev 18, 8250 Brežice |
| Ime in naslov izvajalca | 1.1.2.3&1.3 |  |
| Ime in naslov inženirja | 1.1.2.4&1.3 |  |
| Rok za dokončanje del | 1.1.3.3 | [navedba roka skladno z dogovorom na konkurenčnem dialogu, pri čemer je izvedba mostu predvidena v letu 2020, inundacije pa v letu 2021] |
| Rok za reklamacijo napak | 1.1.3.7 | 90 dni |
| Elektronski prenosni sistemi | 1.3 | e-pošta |
| Veljavno pravo | 1.4 | Republika Slovenija |
| Prevladujoči jezik | 1.4 | Slovenščina |
| Sporazumevalni jezik | 1.4 | Slovenščina |
| Rok za dostop na gradbišče | 2.1 | Na dan pričetka del |
| Znesek zavarovanja za dobro izvedbo | 4.2 | 10 % vrednosti del brez davka na dodano vrednost z DDV |
| Znesek garancij za odpravo napak | 11.3 | 5 % vrednosti del brez davka na dodano vrednost z DDV |
| Rok za obvestilo o nepredvidljivih zmotah, napakah inpomanjkljivostih v zahtevah naročnika (zahteve naročnika so zajete v celotni razpisni dokumentaciji, vključno s tehničnim delom in dodatki) | 1.9 | 56 dni |
| Normalni delovni čas | 6.5 | 7 - 17 ur dnevno od ponedeljka do petka in od 7 -14 v soboto |
| Začetek del  | 8.1 | Največ 28 dni po sklenitvi pogodbe |
| Rok za dostavo podrobnega terminskega plana | 8.3 | 28 dni po obvestilu o začetku del |
| Odškodnina za zamude pri delih | 8.7&14.15(b) | 0.2 % končne pogodbene cene na dan |
| Maksimalni znesek odškodnine za zamudo | 8.7 | 10 % končne pogodbene cene vključno z davkom na dodano vrednost z DDV |
| Znesek zadržanega plačila | 14.9 | / |
| Minimalni znesek zavarovanja tretje osebe | 18.3 | 500.000 EUR  |
| Garancija * Gradbena dela
* Vgrajena oprema
* Solidnost gradnje
 | 11.3 | 3 leta2 leti 10 let |
| Garancija za vsa ostala razpisana dela | 11.3 | 3 leta |

|  |  |  |  |
| --- | --- | --- | --- |
| **KRAJ** | **DATUM** | **IME IN PRIIMEK POOBLAŠČENE OSEBE**  | **PODPIS IN ŽIG** |
|  |  |  |  |

1. V kolikor zaradi objektivnih okoliščin (dokazano breme za obstoj le-teh je na prijavitelju) prijavitelj ne more predložiti potrjenega referenčnega potrdila, lahko ustreznost nominiranega referenčnega dela izkazuje z drugimi dokazili, ki potrjujejo verodostojnost posameznega elementa referenčnega dela (na primer pogodba, itd.). [↑](#footnote-ref-1)
2. V kolikor zaradi objektivnih okoliščin (dokazano breme za obstoj le-teh je na prijavitelju) prijavitelj ne more predložiti potrjenega referenčnega potrdila, lahko ustreznost nominiranega referenčnega dela izkazuje z drugimi dokazili, ki potrjujejo verodostojnost posameznega elementa referenčnega dela (na primer pogodba, itd.). [↑](#footnote-ref-2)
3. V zvezi z navedenim podlčlenom se izvajalec zavezuje, da bo dosegel vsaj take parametre, ki jih izkazuje v okviru meril. [↑](#footnote-ref-3)